# Christian Bauer

Christian Bauer (nascut l'11 de gener de 1977 a Forbach, Mosel·la) és un jugador d'escacs francès, que té el títol de Gran Mestre Internacional des de 1997.
A la llista d'Elo de la FIDE de l'abril de 2023 hi tenia un Elo de 2594 punts, cosa que en feia el 7è millor jugador (en actiu) de França. El seu millor Elo ha estat de 2682 punts (70è millor jugador mundial) l'agost de 2012.

## Resultats destacats en competició

Bauer va tenir alguns resultats destacats per edats: el 1991 fou quart al Campionat del món sub-14, celebrat a Mamaia (Romania) (el campió fou Marcin Kaminski), i el 1993 fou 8è al Campionat d'Europa sub-18 a Vejen (Dinamarca) (el campió fou Vladislav Borovikov). El 1996 va guanyar el Campionat d'escacs de França. Es classificà tercer als campionats dels anys 1997 (el campió fou Anatoli Vaisser), i 1999 (el campió fou Étienne Bacrot).
Va prendre part al torneig pel Campionat del món d'escacs de 1999 a Las Vegas, on va eliminar en Rustam Kassimdjanov a la primera ronda, però fou eliminat per Péter Lékó a la segona.
El 2004 guanyà el torneig obert del Festival d'escacs de Biel. El 2005, va ser 5è al fort 38è Festival Internacional d'escacs a Biel/Bienne, Suïssa.
El 2009, va participar en el fort torneig "Kutxa" de Sant Sebastià, (un torneig tancat, amb 10 participants), on hi fou 5è (el campió fou el català Jordi Magem).
El 2010 empatà al primer lloc amb sis jugadors més al torneig obert del Festival d'escacs de Biel, a Suïssa (el campió fou Aleksandr Riazàntsev).
L'agost de 2012 fou novament campió de França, a Pau, en una edició en què el títol es compartí entre ell, Romain Édouard, Maxime Vachier-Lagrave i Etienne Bacrot.
L'agost de 2015 de nou fou campió de França, aquest cop amb 7½ punts de 9, els mateixos que Tigran Gharamian però amb millor desempat.
El febrer del 2016 fou 2-8è (tercer en el desempat) del 32è Obert Cappelle-la-Grande amb 7 punts de 9, els mateixos punts que Eduardo Iturrizaga, Mhamal Anurag, Andrey Vovk, Artur Iussúpov, Krishnan Sasikiran i Kaido Külaots (el campió fou Gata Kamsky). El 2018 fou campió de l'Obert d'escacs de Cappelle-la-Grande.

### Participació en olimpíades

Bauer ha participat, representant França, en tres Olimpíades d'escacs, els anys 2000, 2002, i 2006. Els seus resultats detallats han estat:
* 2000, XXVII Olimpíada d'Escacs (1r tauler), 6/11 punts (+3, =6, -2)
* 2002, XXXV Olimpíada d'Escacs (1r suplent), 6½/10 punts (+4, =5, -1)
* 2006, XXXVII Olimpíada d'Escacs, (2n suplent), 2/5 punts, (+1, =2, -2)

## Referències

* ↑ «Nota biogràfica de Christian Bauer» (en anglès). Chessgames.com. [Consulta: 4 maig 2010].
* ↑ «"Rànquing d'escaquistes per federació: França"» (en anglès). lloc web de la FIDE. [Consulta: 5 abril 2023].
* ↑ Posició al rànquing mundial i evolució Elo de Christian Bauer «benoni.de» (en alemany). Arxivat de l'original el 2013-12-30. [Consulta: 6 juny 2013].
* ↑ «Campionat del món sub-14, Mamaia (Romania), 1991, classificació i partides» (en anglès). 365chess.com. [Consulta: 3 maig 2010].
* ↑ «Campionat d'Europa sub-18, Vejen (Dinamarca), 1993, classificació i partides» (en anglès). 365chess.com. [Consulta: 4 maig 2010].
* 1 2 Thimognier, Dominique. «Historial dels campionats de França d'escacs» (en francès). Heritage des échecs français. [Consulta: 17 juny 2011].
* ↑ «World Chess Championship 1999 FIDE Knockout Matches» (en anglès). Quadres de resultats dels matxs pel Campionat del món de la FIDE de 1999, a Las Vegas. FIDE. [Consulta: 6 juny 2013].
* 1 2 «Històric de guanyadors del Torneig de Biel» (en francès). bielchessfestival.ch. [Consulta: 30 abril 2011].
* ↑ El torneig es jugà del 17 al 27 de juliol de 2005; hi participaren 6 jugadors, en una lliga a doble volta. La classificació fou: 1r i 2n, ex aequo, Borís Guélfand i Andrei Volokitin, 3r. Yannick Pelletier, 4t. Hikaru Nakamura, 5è Christian Bauer i 6è Magnus Carlsen.
* ↑ «Kutxa, Donostia 2009, classificació i partides» (en anglès). 365chess.com. [Consulta: 6 maig 2010].
* ↑ Crowther, Mark. «Biel Chess Festival 2010 » (en anglès). TWIC, 29-07-2010. Arxivat de l'original el 2012-07-30. [Consulta: 15 juny 2011].
* ↑ «Campions de França 2012» (en francès). europe-echecs.com, 01-08-2012. [Consulta: 28 agost 2014].
* ↑ «GM Christian Bauer and IM Almira Skripchenko are 2015 French champions». [Consulta: 25 agost 2015]. (anglès)
* ↑ «Kamsky wins Cappelle la Grande Open». [Consulta: 25 maig 2016]. (anglès)
* ↑ «Christian Bauer is the winner in Capelle La Grande 2018», 11-03-2018. [Consulta: 5 abril 2023].
* ↑ Fitxa de Christian Bauer a OlimpBase «olimpbase.org». [Consulta: 4 maig 2010]. (anglès)
* ↑ La notació (+x -y =z) vol dir que el jugador va guanyar x partides, en va perdre y, i va fer taules en z.

## Enllaços externs

* Estimació Elo de Christian Bauer a «chessmetrics.com». [Consulta: 1r maig 2010]. (anglès)